Europas største klub for forlystelser har netop givet Lynet i Fårup en fornem pris. Den nordjyske sommerpark har før modtaget hæder fra klubben.

Fårup Sommerlands rutsjebane Lynet har netop modtaget en fornem pris, den såkaldte FKF-pris, der uddeles en gang om året af Europas største klub for forlystelsesentusiaster. 600 medlemmer af den tyske forening Freundeskreis Kirmes und Freizeitparks har stemt Fårup Sommerlands rutsjebane Lynet ind blandt de tre bedste forlystelser i Europa. - Det er en stor anerkendelse, og jeg er meget stolt over, at Lynet løb af med prisen. Det er jo rutsjebane-entusiaster, der stemmer på deres favoritter, og derfor er denne pris utrolig vigtig. Samtidig er det en opfordring til andre med hang til fart og vilde sving om at kigge forbi og få en tur i vores prisvindende bane," siger Fårup Sommerlands direktør, Søren Kragelund Det er ikke første gang, at Fårup Sommerland løber af med den prestigefyldte pris. I 2004 vandt Falken FKF-prisen. De andre prisvindere i 2009 var "Piraten" i Djurs Sommerland og "Skyroller" i forlystelsesparken Belan-tis i Leipzig.